google/wiki40b huggingface dataset:
Russian Village Boys

Russian Village Boys er en musikkgruppe fra St. Petersburg som produserer musikk av sjangrene Hiphop, Rave, Hardbass, Hardstyle, Hardcore techno, Trap og Drum and bass. Gruppa har gitt ut albumene Russian Dutch (2019), Притон (priton, på norsk «hi») (2018) og Welcome to Village (2016).
Mitsuru Nagata

Japans herrelandslag

Mitsuru Nagata spilte to landskamper for Japans herrelandslag.
Stortingsvalget 1826

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte tre hver av 51 stortingsrepresentanter. 15-24 valgmenn utpekte to stortingsrepresentanter. En krets med flere enn 24 valgmenn utpekte tre stortingsrepresentanter.
Kjøpstedene var oppdelt i 17 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Holmestrand var egen valgkrets for første gang, men egen representant. Drammen hadde tre representanter mot tidligere to,
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Den totale folkemengden var anslått til 1 065 700. Det er beregnet at 62 899 hadde stemmerett. Det er ikke kjent hvor mange av disse som stemte. 321 valgting i landdistriktene utpekte totalt 738 valgmenn. 21 valgting i byene utpekte totalt 116 valgmenn. Valgmannstingene ble holdt i perioden 29. juni 1826 til 28. november 1826.

Politikk

Det 5. ordentlige storting vedtok Lov angaaende Almue-Skolevæsenet paa Landet.
Det 3. overordentlige Storting vedtok den første valgloven 24. juni 1828.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Likskue

Likskue, sjeldnere også kalt liksyn, er en undersøkelse som en lege gjennomfører ved ytre eksiminasjon og enkle undersøkelser av en avdød for å avklare dødsårsak og kunne skrive ut en dødsattest. Et enklere likskue kan dermed gjennomføres av en lege uten spesialkompetanse i rettsmedisin eller patologi.
I juridisk forstand gjennomføres et likskue der det er grunn til å anta at noe staffbart kan være årsak til dødsfallet, jf. straffeprosessloven av 22. mai 1981 § 228. I påtaleinstruksen § 13-4 heter det at sakkyndig likundersøkelse, obduksjon, bør gjennomføres, fortrinnsvis ved et rettsmedisinsk institutt, når likskue ikke ansees tilstrekkelig. I enkelte tilfeller gjennomføres også slik undersøkelse ved patologisk avdeling ved et større sykehus.
I Storbritannia og USA har likskuet tradisjonelt blitt ledet av en coroner.
Silisium

Historie

Silisium ble først identifisert i 1787 av Antoine Lavoisier, og uavhengig av ham ble stoffet fremstilt av Humphry Davy som feilaktig antok at det var en kjemisk forbindelse og ikke et grunnstoff. Gay-Lussac og Thénard utvant trolig en uren amorf form for silisium i 1811, men det var først i 1823 at stoffet ble isolert og identifisert som grunnstoff av den svenske kjemikeren Jöns Jakob Berzelius. Han døpte det nye grunnstoffet «silisium» etter det latinske ordet silex (flintstein).
I 1831 ble navnet silicon foreslått av den skotske kjemikeren Thomas Thomson, fordi endingen -on viste til det kjemiske slektskapet med karbon. I engelskspråklige land kalles derfor grunnstoffet silicon.

Egenskaper

Silisium er et halvmetall og en halvleder. Silisium er i gruppe 14 og periode 3 i det periodiske systemet og er mindre reaktivt enn karbon. Silisium med homogen krystallstruktur endrer elektrisk motstand når det blir utsatt for mekanisk trykk. I rent silisium har den elektriske motstanden en negativ temperatur-koeffisient, det vil si at motstanden synker når temperaturen øker. Silisium i krystallform har en grå metallisk glans, og i likhet med glass er det sterkt og hardt, men brekker lett.

Isotoper

Naturlig forekommende silisium består av tre stabile isotoper: ²⁸Si (92,32%), ²⁹Si (4,97%) og ³⁰Si (3,1%). I tillegg er 20 kunstig fremstilte isotoper kjent (som alle er ustabile - og dermed radioaktive). De mest stabile av disse er ³²Si med halveringstid 150 år og ³¹Si med halveringstid 157,3 minutter. Alle de resterende isotopene har halveringstider kortere enn 10 sekunder.
CAS-nummer: 7440-21-3

Forekomst

Silisium er det nest vanligste grunnstoffet i jordskorpen etter oksygen og utgjør 25,7% etter vekt. Det finnes oftest sammen med oksygen som kvarts (silisiumdioksid, SiO₂) eller i silikater. Disse mineralene er en hovedbestanddel i mange bergarter, både på jorden og månen, og andre terrestriske planeter, måner og asteroider. Opp imot hele 95 % av jordskorpen består av silikatmineraler. Silikatmineralene har en lavere massetetthet og kan med det stige opp mot jordskorpen, fra mantelen der tyngre mineraler har samlet seg.

Anvendelse

Silisium brukes blant annet til å lage halvlederkomponenter som solceller, transistorer og integrerte kretser til bruk i datamaskiner og annen elektronikk. Innenfor metallurgisk industri bruker man silisium i legeringer og som et reduserende element. Til denne typen industri har silisium vist seg å være svært anvendbart, spesielt fordi det har et lett prosesserbart oksid som regnes som det vanligste mineralet i jordskorpen (Kvarts). Norske selskaper befinner seg blant verdens største og ledende aktører i produksjon av rå silisium (Elkem), og til produksjon av solcellesilisium og silisiumplater (wafere) for solcelleindustrien (REC). Lilleby smelteverk i Trondheim var kjent for å lage verdens reneste ferrosilisium. Norge er fremdeles en stor produsent av ferrosilisium. Dette skjer blant annet gjennom selskapene Elkem og Fesil.
Autor

Autor er innen biologien en angivelse av hvem som har publisert et navn på et takson.
Autor betegner den eller de som først har brukt nettopp dette navnet og publisert det på korrekt måte. I utgangspunktet brukes etternavn som autornavn, men vanlig forekommende navn forkortes gjerne. Således forkortes Linné som oftest til «L.», og i botanikken finnes det et system for forkortelser.
Innen den biologiske nomenklaturen angis blant annet regler for hvordan autor skal angis.
Incineroar

Incineroar er en pokémon, som ble først offentliggjort 18. november 2016. Den er en tobent wrestler-aktig skikkelse, med utseende som en tiger. Rundt livet har den et belte av ren ild, som den bruker som et våpen ved siden av sin enorme styrke. Fargene er rød, sort, oransje og grå, og den er typene ild og mørke. Den er nummer 727 i pokedexen.
Ceruchus lignarius

Utseende

En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.

Levevis

Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten. Denne arten forekommer i høytliggende skoger.

Utbredelse

Arten er utbredt i Japan (Hokkaido, Honshu, Shikoku og Kyushu).
Midt-Finnmark Fotballkrets

Midt-Finnmark Fotballkrets (stiftet 14. januar 1934) er en tidligere krets i Norges Fotballforbund.

Historikk

Finnmark Fotballkrets ble i 1934 delt i Vest-Finnmark Fotballkrets, Midt-Finnmark Fotballkrets og Aust-Finnmark Fotballkrets. Midt-Finnmark Fotballkrets ble delt mellom Vest-Finnmark og Aust-Finnmark i 1969.
Luis María Echeberría

Landslaget

Han deltok i flere internasjonale turneringer for Spania. Han ble europamester i fotball i 1964.
Rauma Energi

Rauma energi AS  er en kraftprodusent i Rauma kommune i Møre og Romsdal. Selskapet er heleid av kommunen og har forretningskontor i Åndalsnes.
Selskapet har i dag produksjon i kraftverkene Berild og Verma.
Årsproduksjon i 2005 var på 131 GWh.
Ska vi åffres te…såppen?

Ska vi åffres te...såppen er et musikkalbum med Slakt, utgitt i 1983. Dette er bandets debutalbum og også bandet eneste utgivelse.
Rosa kullkraftverk

Rosa kullkraftverk er et kullkraftverk i delstaten Uttar Pradesh i India. Det har en installert produksjonskapasitet på 600 MW, som ble ferdigstilt med driftsstart i 2006. Det skal utvides til 1 200 MW totalt innen 2012. Operatør er energiselskapet Reliance Power, som er en del av konglomeratet Reliance Group.
Honda CR-V

Oversikt

Ved introduksjonen i 1996 var CR-V Hondas første egendesignede SUV. Det viste seg raskt at modellen hadde et stort salgspotensiale, og sammen med  Toyota RAV4 som var lansert 2 år tidligere, dannet disse kompakte bilene et nytt segment.

Real Time 4 WD

Real Time 4 WD er i utgangspunkt et konvensjonelt system for forhjulsdrift som er supplert med to oljepumper kombinert med en hydraulisk aktivert flerplateclutch for drivakselen til bakhjulene, bakhjulsdifferensialen og drivakslene bak. Den ene av disse pumpene drives av drivakslene foran, den andre av bakhjulene via bakhjulsdifferensialen.
Så lenge for- og bakhjulene roterer med samme hastighet er oljetrykket konstant og hydraulikkoljen sirkulerer fritt mellom pumpene. Om forhjulene får spinn og roterer raskere enn bakhjulene, oppstår det et oljetrykk i den fremre pumpen som er proporsjonalt med hastighetsforskjellen. Overtrykket åpner da en ventil som mater olje til flerplateclutchen slik at bakakselen aktiveres. Jo større hastighetsforskjell mellom hjulparene, desto større moment overføres til bakhjulene.
Real Time 4WD er brukt som varemerkebetegnelse (Real Time 4WD™) av Honda.

Første generasjon (1997-2001)

Den første versjonen var i produksjon fra 1997 til 2001.  
Bilen var å få med forhjulstrekk eller Hondas Real Time™ 4WD hvor bilen normalt trekker på forhjulene, men hvor kraftoverføring til bakhjulene startes når forhjulene begynner å spinne. I Norge ble kun 4WD markedsført. Kjøperne kunne velge mellom manuell- og automatgir.

Andre generasjon (2002-2006)

Andre generasjon var et fullstendig nydesign, med nytt chassis og støtdempingssystemer. Bilen fikk gode kritikker.
Fra 2002 til oppgraderingen i 2005 var en 2-liters motor med 150 hk det eneste alternativet i Norge. I USA fantes også en 2,4-liters motor. CR-V med diesel med lansert i 2005 med modellen 2,2 CDTi. Denne hadde 140 hk. Kun bensinmotoren kunne kobles til en automatgirkasse.
Fra 2005 fikk CR-V nye utstyrsversjoner hvor Executive var den velutstyrte. Den største synlige forskjellen på en 2004 og en 2005-modell CR-V er de hvite baklysene på den oppgraderte modellen. Forgjengeren hadde oransje blinklys. I Norge ble plasseringen av registreringsskiltet også endret fra å være litt til venstre for midten til midt på i bakre støtfanger. Forfra var den største forskjellen utformingen av tåkelysene (eller utsparingen for tåkelysene på de modellene tåkelys ikke var standard), fram til og med 2004 var tåkelysene ganske små og rektangulære, mens fra 2005 ble tåkelysene større og runde.
Slackel

Slackel er en LiveDistro (CD) Linuxdistribusjon fra Hellas. Distribusjonen er et derivat av Slackware og Salix OS. Distribusjonen er beregnet på 32-biter arkitekturene i486 og i686 samt 64-biter x86-64.
Distribusjonen benytter vindusbehandleren Openbox og skrivebordsmiljøet KDE.
Slackel KDE-4.8.2 ble lansert 12. april 2012. Versjon 6.0.8 ble lansert 20. november 2016.
Rajgarh (distrikt)

Demografi

Ved folketellingen i 2011 var det 1 546 541 innbyggere i distriktet, mot 1 254 085 i 2001. Den urbane befolkningen utgjør 17,88 % av befolkningen.
Barn i alderen 0 til 6 år utgjorde 14,59 % i 2011 mot 18,53 % i 2001. Antallet jenter i den alderen per tusen gutter er 916 i 2011 mot 938 i 2001.
Tha Formula (album)

Tha Formula er et musikkalbum med Organic, utgitt i 2001. Albumet lå en uke på VG-lista og endte med 40.-plass som beste plassering. Tshawe og Yosef i gruppa Madcon var også sterkt involvert i produksjonen dette albumet.
Venezuela under VM i friidrett 2017

Resultater

Resultatene var som følger:
Husarrest

Mot opposisjonelle

Husarrest har lenge vært brukt som et middel for å begrense opposisjonelles mulighet til å kommunisere med andre. I middelalderen og renessansen var det et vanlig virkemiddel, som hypig ble brukt av monarker som ønsket å isolere personer som kunne utgjøre en fare for dem. 
I moderne tid brukes husarrest av enkelte regimer for å isolere opposisjonelle. Det mest kjente eksempelet er Aung San Suu Kyi, som siden hennes parti vant valget i Burma i 1990 har vært i husarrest.

Mot forbrytere

I flere land brukes husarrest som et alternativ til soning i fengsel. Det anses som en lettere form for soning enn åpen anstalt, og tilbys til fanger som nærmer seg endt soningstid, og som anses å ikke utgjøre noen fare for andre. Ofte gjennomføres en slik husarrest med elektronisk fotbøyle, noe som medfører at fangen kan bevege seg også utenfor huset dersom det er hensiktsmessig.
7. januar

Navnedag

Eldbjørg og Knut
Galbadrakhyn Khishigsaikhan

Idrettskarriere

Hun deltok i Østasialekene 2013, og kom der på tredjeplass på 800 meter og femteplass på 1500 meter. I 2016 deltok hun i Xiamen International Marathon, der hun kom på 11.-plass, og hun kom på 15.-plass i Praha Marathon, andreplass i Ulaanbaatar Half Marathon og 16.-plass i Airport Marathon i Gold Coast i Australia. Hun kom på niendeplass i Zhengzhou Marathon i 2017 og sjetteplass i Beijing Marathon, og hun deltok i VM i friidrett 2017, der hun kom på 52.-plass i maraton.
Også i 2018 fikk hun topp 10-plasseringer i maratonløp; hun kom på femteplass i Wuxi Marathon i Kina og niendeplass i maratonløpet under Asialekene 2018. Hun kom på andreplass på 5000 og 10.000 meter under det mongolske mesterskapet i friidrett. Hun kom på tiendeplass i Mumbai Marathon og sjetteplass i Chongqing International Marathon i 2019, med ny personlig rekord på 2:35:27. Hun kom på tiendeplass i Estuary International Marathon, og i det mongolske mesterskapet i friidrett i 2019 fikk hun sølv på 10.000 meter. I september kom hun på niendeplass i Taiyuan International Marathon i Kina, før hun deltok i sitt andre VM i friidrett da hun kom på 25.-plass i maratonløpet under VM i friidrett 2019.
Norges Svømmeforbund

Norges Svømmeforbund (NSF) ble stiftet 19. august 1910, og administrerer vannidrettene svømming, synkronsvømming, vannpolo og stuping. 
NSF består av 1 sentralledd, 18 kretser, 280 medlemsklubber og 65.000 medlemmer (pr. 2017).
NSF er medlem av Norges idrettsforbund og olympiske og paralympiske komité, Det internasjonale svømmeforbundet, Det europeiske svømmeforbundet (Lique Europeenne de Natation) og Det nordiske svømmeforbundet.
Ledetall

Ledetall er et mål for styrken til en fotoblitz. Jo høyere tall, desto sterkere blitz. Ledetallet brukes til å beregne blitzens rekkevidde. Har ikke blitzen automatisk regulering, eller dersom man ønsker å vite hvor langt blitzen kan rekke, kan man benytte nedenstående formler for å beregne rekkevidde eller blenderbehov. Ledetallet utgår fra at motivet har samme egenskaper som et gråkort (en gråfarget plansje med 18% refleksjon). Derfor må man kompensere dersom motivet er uvanlig lyst eller mørkt. Dette gjelder også for studioblitzer, men da bruker man vanligvis en blitzmåler og måler lysstyrken ved motivet.

Kilder

Lundqvist, Pär: Foto – Min hobby, 1978. ISBN 91-7136-151-0.
Phrynetopsis

Utseende

Middelsstore (ca. 20 millimeter), brunlige trebukker. Dekkvingene har markerte "skuldre" og er parallellsidige, gjerne med hvite flekker eller rødlige tegninger.

Levevis

Som de fleste andre trebukker borer larvene i ved.

Utbredelse

Slekten er vidt utbredt i Afrika.
Hordaland fylkesarkiv

Hordaland fylkesarkiv ble opprettet i 1991. Fylkesarkivet tar imot og oppbevarer eldre arkiv fra sentraladministrasjonen og institujoner i Hordaland. Fylkesarkivet koordinerer arbeidet med privatarkiv i Hordaland og tar imot arkiv fra private arkivskapere.
Fylkesarkivet har tatt imot omkring 3500 hyllemeter arkivsaker fra ca 250 ulike avdelinger, institusjoner og organisasjoner. Fylkesarkivet gir også råd om lokalhistorisk arbeid, bevaring av privatarkiv, stedsnavn og foto.
Fylkesarkivet er en del av kultur- og idrettsavdelingen i Hordaland fylkeskommune; de har lokaler i fylkeshuset i Bergen.
Rasulykken i Loen i 1905

Raset

En stor fjellblokk som var 100 m høy, 50 m bred og 10 m tykk, det vil si på ca. 50 000 kubikkmeter, løsnet ca. 500 meter oppe i fjellsiden, og tok med seg en stor steinur under. En regner med at til sammen 870 000 tonn masse raste ut i vannet. Flodbølgen var ca. 40 m høy. Alle husene både i Bødal og Ytre Nesdal ble rasert bortsett fra et par løer og noen mindre uthus i Bødal. Turistbåten «Lodalen» ble kastet 350 meter inn på land. 
Flodbølgen raserte i alt 60 hus og drepte også 94 kyr, 10 hester, 145 sauer og 16 griser.
En minnestein ble satt opp på Nesodden samme år, 46 meter over Loenvannet, men den ble ødelagt av flodbølgen i 1936.
Flere vurderte å flytte fra stedet etter raset, men alle gårdene ble bygget opp igjen. Geologer ventet ikke flere ras og det ble antatt at vannet var blitt fylt av så mye masse at det ikke ville oppstå en så stor flodbølge dersom det derimot skulle rase på nytt. Husene ble trukket lengre opp fra vannet. Ca. klokken 04:30 natt til 13. september 1936 gikk det et nytt ras og 74 mennesker mistet livet i flodbølgene som oppsto. Det gikk enda et ras 22. juni 1950, men flodbølgen var ikke like stor som de forrige og ingen liv gikk tapt.
John Mason

Liv

Mason kom fra en prestefamilie som bodde i Kettering og Wellingborough i Northamptonshire. Han gikk først på skole i Strixton, Northamptonshire, og fikk i mai 1661 et stipend for å gå videre på Clare College i Cambridge. Han tok en B.A. i 1664 og en M.A i -68. Han var hjelpeprest i Isham i Northamptonshire, før han 21. oktober 1668 ble sogneprest i landsbyen Stantonbury i Buckinghamshire (Landsbyen var da i praksis forlatt og hadde ingen prestegård. Han kan i praksis ha vært kapellan under Sir John Wittewronge). Han var der fram til han ble rektor i Water Stratford i januar 1674.
Under påvirkning fra James Wrexham, en puritansk predikant i Haversham som tidligere hadde vært sogneprest i Kimble Magna og Woburn, Bedfordshire, ble Mason stadig mer opptatt av millenniumstanker, og han led samtidig av konstant hodepine. Han var ømtålig for lyd, og trakk seg tilbake til et tomt hus der han skal ha fått vondt selv av lyden av sine egne skritt og sin egen stemme når han bad. Han hadde livaktige og skremmende drømmer og hallusinasjoner når han var våken. I februar 1687 døde konen hans, og i begravelsen hennes preket han over lignelsen om de ti brudepikene, i et forsøk på å tolke heldelsene i livet sitt i et apokalyptisk lys. Prekenen ble gjenntatt andre steder, og skapte noe oppstyr før den ble publisert året etter. Omtrent samtidig sluttet han å forvalte nattverden i kirken han hadde ansvar for, og preket kun om Jesu personlige styre på jorden, noe han sa skulle starte i Water Stratford. Læren hans tiltrakk seg noen tilhengere, og han lærte dem en ekstren form for predestinasjonslære. Sør for landsbyen han bodde i, dannet det seg en leir av etterfølgere. De kalte leiren sin «Holy Ground» («Hellig jord»), og den var preget av et tøft liv. Det ble avholdt livlige møter i låver og hytter, og i prestegården var det sang og dans døgnet rundt.
Søndag 22. april 1694, stod Mason i et vindu i huset sitt, og beskrev for en forsamling en visjon av Jesus han sa han hadde hatt på påskedag (16. april) samme år. Fra da av ba han ingen andre bønner enn de siste linjene i Fader vår, og sa at hans arbeid var ferdig ettersom Jesus styre på jorden allerede hadde begynt. Han døde av PTA den følgende måneden, og ble begravd i Water Stratford 22. mai 1694. Troen på tusenårsriket og profetens (altså Masons) udødelighet, satt dypt blant hans tilhengere, og noen nektet å tro at han var død. Manne som tok over som rektor, Isaac Rushworth, fikk gravd opp liket og viste det fram, men mange var fremdeles ikke overbevist, og måtte til slutt bli kastet ut fra «Holy Ground». Møtene fortsatte likevel i seksten år i et hus i landsbyen.
Pentaho

Forretningsmodell

Pentaho benytter seg av en abonnementsmodell: dets kommersielle open source-forretningsmodell fjerner programvarelisenser, men baserer seg på abonnementsinntekter for å gi support, service og produktutvidelser.

Pentaho Analysis Services

Pentaho Analysis Services med kodenavnet Mondrian OLAP server, er en open source-OLAP (online analytical processing) server, skrevet i Java.
Den støtter MDX (multidimensional expressions)-spørrespråket, samt XML for Analysis og olap4j-grensesnittspesifikasjonene.
Den leser fra SQL og andre datakilder og aggregerer data i maskinens hukommelse.

Pentaho Reporting

Pentaho Reporting består av en kjernerapporteringsmotor som har evne til å generere rapporter basert på en XML-definisjonsfil. Mange verktøy har blitt utviklet rundt denne rapporteringsmotoren, inkludert GUI-designere og ad-hoc-wizarder som guider brukeren gjennom en skritt-for-skritt-prosess for å lage en rapport, ved kun å bruke grafiske verktøy uten å måtte skrive kode.
Et eksempel kan være Sun Report Builder for OpenOffice.org Base / StarOffice Base.

Pentaho Data Mining

Pentaho Data Mining med kodenavnet Weka, er et sett med verktøy for maskinlæring og data mining. Dets brede dekning av klassifisering, regresjon, assosierte regler og klusteralgoritmer kan brukes for å hjelpe en analytiker å forstå forretningen bedre og forbedre ytelsen gjennom forutsigende analyse.

Pentaho Data Integration

Pentaho Data Integration med kodenavnet Kettle, består av en kjernedataintegrasjonsmotor, og en GUI-applikasjon som tillater brukeren å definere dataintegrasjonjobber og transformasjoner. Verktøyet støtter utrulling på enkelt-pc-er, samt i skyen eller i klustere.
Riksväg 69

Riksväg 69 i Sverige går mellom Rättvik og Fagersta.
Krzysztof Piątek

Landslaget

Han ble tatt ut i Polens bruttotropp til VM i fotball 2018 i Russland.
Modern Jazz Quartet

The Modern Jazz Quartet ble startet i 1952 av Milt Jackson (vibrafon), John Lewis (piano, musical director), Percy Heath (bass), og Kenny Clarke (slagverk). Clarke ble erstattet av Connie Kay i 1955. Gruppa blir også ofte kalt Milt Jackson Quartet eller bare MJQ. Med noen års avbrudd var den aktiv til 1993. Den er kjent for ulike stilretninger innen jazz, blant annet bebop, cool jazz og third stream. MJQ har i mange tilfeller spilt med klassiske orkestre og har eksperimentert med å blande blues og fuge. I Europa fikk MJQ sitt definitive gjennombrudd etter en turné i 1960, som resulterte i albumet European Concert.